Source: https://www.espa.gr/el/Pages/ProclamationsFS.aspx?item=3248
Timestamp: 2017-03-28 02:16:18+00:00
Document Index: 3339886

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Επιχορήγηση επιχειρήσεων για την απασχόληση 10.000 ανέργων, ηλικίας 30-49 ετών - Νέα Παράταση
Το πρόγραμμα απευθύνεται σε ιδιωτικές επιχειρήσεις, Φορείς Κοινωνικής και Αλληλέγγυας Οικονομίας, και γενικά εργοδότες του ιδιωτικού τομέα που ασκούν οικονομική δραστηριότητα σε όλη τη χώρα. Οι επιχειρήσεις θα επιχορηγηθούν για την πρόσληψη ανέργων εγγεγραμμένων για χρονικό διάστημα 3 τουλάχιστον μηνών, στα μητρώα του ΟΑΕΔ και μακροχρόνια ανέργων (εγγεγραμμένων τουλάχιστον 12 μήνες).
Επιχειρήσεις με προσωπικό 0-3 άτομα μπορούν να ενταχθούν στο πρόγραμμα για έναν ωφελούμενο.
Απαραίτητη προϋπόθεση για την ένταξη μιας επιχείρησης στο πρόγραμμα είναι να μην έχει προβεί σε μείωση του προσωπικού της κατά τη διάρκεια του τριμήνου πριν την ημερομηνία υποβολής της αίτησης χρηματοδότησης (ημερολογιακά).
Άνεργοι εγγεγραμμένοι στο μητρώο ανέργων του ΟΑΕΔ για χρονικό διάστημα τουλάχιστον 3 μηνών πριν από την υπόδειξή τους από τα αρμόδια ΚΠΑ2.
Μακροχρόνια άνεργοι, ήτοι εγγεγραμμένοι στο μητρώο ανέργων του ΟΑΕΔ για χρονικό διάστημα τουλάχιστον 12 μηνών μέχρι την υπόδειξή τους από τα αρμόδια ΚΠΑ2.
Οι ωφελούμενοι άνεργοι και των δύο ανωτέρω κατηγοριών κατά την υπόδειξή τους από τα αρμόδια ΚΠΑ2 πρέπει: Να έχουν συμπληρώσει το τυποποιημένο έντυπο εξατομικευμένης προσέγγισης και να έχουν συμφωνήσει σε ατομικό σχέδιο δράσης.
Να είναι ηλικίας 30-49 ετών, δηλαδή να έχουν συμπληρώσει το 30ο έτος της ηλικίας τους και να διανύουν το 31ο έτος και το 49ο έτος αντίστοιχα κατά την ημερομηνία υπόδειξής τους από την αρμόδια Υπηρεσία.
Οι επιχειρήσεις θα υποβάλλουν τις αιτήσεις τους ηλεκτρονικά μέσω του Πληροφοριακού Συστήματος Κρατικών Ενισχύσεων (ΠΣΚΕ) www.ependyseis.gr/mis του Υπουργείου Οικονομίας & Ανάπτυξης. Οι ωφελούμενοι άνεργοι δεν υποβάλλουν οι ίδιοι αίτηση, αλλά υποδεικνύονται με συστατικό σημείωμα ΜΟΝΟ από την αρμόδια Υπηρεσία (ΚΠΑ2) όπου ανήκει η έδρα ή το υποκατάστημα που θα απασχοληθούν, σύμφωνα με τις ζητούμενες ειδικότητες, όπως έχουν δηλωθεί κατά την υποβολή της αίτησης χρηματοδότησης από τις επιχειρήσεις, σύμφωνα με τις επιλογές των ανέργων που έχουν καταγραφεί στα Ατομικά Σχέδια Δράσης (ΑΣΔ) κατά τη διαδικασία της εξατομικευμένης προσέγγισης και σύμφωνα με τη διαδικασία στην παρούσα δημόσια Πρόσκληση.
Σε ποιους απευθύνεταιΔικαιούχοι είναι όλες οι ιδιωτικές επιχειρήσεις, Φορείς Κοινωνικής και Αλληλέγγυας Οικονομίας, και γενικά εργοδότες του ιδιωτικού τομέα που ασκούν οικονομική δραστηριότητα σε όλη τη χώρα.
Περίοδος υποβολήςαπό 12/12/2016 έως 16/1/2017 (Περιφέρειες Αττικής, Στερεάς Ελλάδας και Νότιου Αιγαίου)από 14/12/2016 έως 16/1/2017 (Περιφέρειες Ανατολικής Μακεδονίας-Θράκης, Κεντρικής Μακεδονίας, Ηπείρου, Θεσσαλίας, Δυτικής Ελλάδας, Δυτικής Μακεδονίας, Ιονίων Νήσων, Πελοποννήσου, Βόρειου Αιγαίου, Κρήτης)
Τα στάδια της διαδικασίας υποβολής της αίτησης χρηματοδότησης είναι συνοπτικά τα εξής:
1. Οι επιχειρήσεις που επιθυμούν να ενταχθούν στο πρόγραμμα, υποβάλλουν αίτηση χρηματοδότησης στο κεντρικό Πληροφοριακό Σύστημα Κρατικών Ενισχύσεων (ΠΣΚΕ) του Υπουργείου Οικονομίας και Ανάπτυξης www.ependyseis.gr/mis
2. Κατά την είσοδο στο σύστημα, ζητείται η συμπλήρωση ζεύγους κωδικού πρόσβασης και συνθηματικού που θα πρέπει να έχει προμηθευτεί ο χρήστης κατόπιν σχετικής ηλεκτρονικής Αίτησης Απόδοσης Δικαιωμάτων Πρόσβασης.3. Απαραίτητη προϋπόθεση για την υποβολή της ηλεκτρονικής αίτησης χρηματοδότησης είναι η ενδιαφερόμενη επιχείρηση (τόσο για την έδρα όσο και για τα υποκαταστήματα) να είναι εγγεγραμμένος χρήστης στο πληροφοριακό σύστημα (portal) του ΟΑΕΔ και να διαθέτει κωδικούς πρόσβασης σε αυτό (Ονομασία Χρήστη και Συνθηματικό). Επιχειρήσεις που είναι ήδη εγγεγραμμένοι χρήστες στο πληροφοριακό σύστημα του ΟΑΕΔ πρέπει να προσέλθουν στις αρμόδιες Υπηρεσίες του ΟΑΕΔ πριν την υποβολή της αίτησης εφόσον απαιτείται, για επικαιροποίηση των στοιχείων τους.4. Στην περίπτωση που οι ενδιαφερόμενες επιχειρήσεις δεν είναι εγγεγραμμένοι χρήστες στο Πληροφοριακό Σύστημα (portal) του Οργανισμού τότε θα πρέπει να επισκεφθούν την Υπηρεσία του ΟΑΕΔ (ΚΠΑ2) στην αρμοδιότητα της οποίας ανήκει η έδρα ή τα υποκαταστήματα που θα απασχοληθούν τα επιχορηγούμενα άτομα και να προσκομίσουν τα κάτωθι δικαιολογητικά για την έκδοση κλειδαρίθμου προκειμένου στη συνέχεια να υποβάλλουν αίτηση για την ένταξη στο πρόγραμμα: α) Οι ατομικές επιχειρήσεις τη βεβαίωση έναρξης επιτηδεύματος, β) Τα νομικά πρόσωπα πρόσφατο καταστατικό της επιχείρησης από όπου θα προκύπτει η μετοχική ή και εταιρική σύνθεσή της καθώς και το ΑΦΜ της επιχείρησης.5. Η ηλεκτρονική αίτηση επέχει θέση υπεύθυνης δήλωσης σύμφωνα με το άρθρο 8 του Ν.1599/1986 όσον αφορά τα στοιχεία που περιλαμβάνονται και αναφέρονται σε αυτή.
6. Σε περίπτωση που μια επιχείρηση ή ένα υποκατάστημα επιχείρησης έχει υποβάλει αίτηση και θελήσει να την τροποποιήσει/ διορθώσει, τότε μπορεί να υποβάλει ηλεκτρονικά νέα αίτηση, η οποία θα ισχύει εφεξής, ακυρώνοντας κάθε προηγούμενη. Η ως άνω διαδικασία μπορεί να επαναληφθεί όσες φορές χρειαστεί μέχρι τη λήξη της προθεσμίας υποβολής των αιτήσεων. Επισημαίνεται ότι κάθε φορά που θα υποβάλλεται νέα αίτηση, θα ακυρώνεται η προηγούμενη.7. Κατά την υποβολή της ηλεκτρονικής αίτησης χρηματοδότησης (στην οποία εμπεριέχεται η εντολή κενής θέσης) οι επιχειρήσεις θα προσδιορίζουν την ειδικότητα των ατόμων που επιθυμούν να προσλάβουν και λοιπά επιθυμητά προσόντα πρόσληψης (π.χ. ξένες γλώσσες, προϋπηρεσία, γνώσεις Η/Υ, κ.α.) καθώς επίσης και την κατηγορία του ανέργου -άνεργοι με τρίμηνη τουλάχιστον εγγεγραμμένη ανεργία ή μακροχρόνια άνεργοι).8. Το ΠΣΚΕ θα δέχεται αιτήσεις μέχρι την καθορισμένη από το πρόγραμμα ημερομηνία λήξης υποβολής των αιτήσεων χρηματοδότησης ανά κατηγορία περιφερειών. Σε περίπτωση που καλυφθούν οι θέσεις εργασίας πριν από την εν λόγω ημερομηνία, οι επιπλέον αιτήσεις θα τίθενται σε κατάσταση αναμονής, σε ποσοστό 20% επί των θέσεων, όπως έχει κατανεμηθεί και θα αξιολογηθούν, εφόσον δεν καλυφθεί ο προϋπολογισμός.
Οι αιτήσεις χρηματοδότησης θα υποβάλλονται από τις επιχειρήσεις σύμφωνα με το "Εγχειρίδιο Υποβολής Πρότασης" που βρίσκεται αναρτημένο στα Σχετικά αρχεία καθώς και στη σελίδα του προγράμματος στο www.oaed.gr. Είδος ενίσχυσης
Όροι και προϋποθέσειςΑπαραίτητη προϋπόθεση για την ένταξη μιας επιχείρησης στο πρόγραμμα είναι να μην έχει προβεί σε μείωση ... Απαραίτητη προϋπόθεση για την ένταξη μιας επιχείρησης στο πρόγραμμα είναι να μην έχει προβεί σε μείωση του προσωπικού της κατά τη διάρκεια του τριμήνου πριν την ημερομηνία υποβολής της αίτησης χρηματοδότησης (ημερολογιακά).
Ως μείωση προσωπικού κατά το τρίμηνο που προηγείται της ημερομηνίας υποβολής της αίτησης χρηματοδότησης θεωρείται: 1) η καταγγελία της σύμβασης εργασίας, 2) η αλλαγή του καθεστώτος απασχόλησης από πλήρη σε μερική ή σε εκ περιτροπής απασχόληση, 3) η εθελουσία έξοδος που γίνεται με πρωτοβουλία του εργοδότη, μέσω προγραμμάτων παροχής οικονομικών κυρίως κινήτρων εθελούσιας εξόδου.
Επιλέξιμοι Τομείς Δραστηριότητας Δικαιούχοι είναι όλες οι ιδιωτικές επιχειρήσεις, Φορείς Κοινωνικής και Αλληλέγγυας Οικονομίας, και γενικά εργοδότες του ιδιωτικού τομέα που ασκούν οικονομική δραστηριότητα σε όλη τη χώρα. Εξαιρούνται και δεν εντάσσονται:
Οι επιχειρήσεις, φορείς, υπηρεσίες και οργανισμοί που διέπονται που προσλαμβάνουν προσωπικό μέσω ΑΣΕΠ
Οι επιχειρήσεις που δραστηριοποιούνται σε τομείς, στους οποίους δεν εφαρμόζεται ο Καν. 1407/2013 (άρθρο 1 και 2) για τις ενισχύσεις ήσσονος σημασίας (de minimis) συνοπτικά: Αλιεία, υδατοκαλλιέργεια, πρωτογενής παραγωγή, μεταποίηση και εμπορία γεωργικών προϊόντων κλπ.
Τα υποκαταστήματα ή τα γραφεία που έχουν την έδρα τους σε χώρα που δεν είναι μέλος της Ευρωπαϊκής Ένωσης
Οι επιχειρήσεις που η έδρα είναι η οικία του εργοδότη (π.χ. ασφαλιστές, λογιστές, πολιτικοί μηχανικοί, εμπορικοί αντιπρόσωποι κλπ) εκτός των επιχειρήσεων που λόγω της φύσης της δραστηριότητάς τους απασχολούν το προσωπικό εκτός του χώρου της έδρας τους (υπηρεσίες εκμετάλλευσης φορτηγών, υπηρεσίες εκμετάλλευσης ταξί ηλεκτρολόγοι, υδραυλικοί)
Όταν το αντικείμενο εργασιών μίας επιχείρησης είναι σύνθετο και το ένα από τα αντικείμενα εξαιρείται
Οι επιχειρήσεις που δημιουργηθήκαν μετά από μεταβίβαση ή αλλαγή νομικής μορφής ή διάλυση ή/και επαναλειτουργία ή δημιουργία νέας επιχείρησης ή εκμίσθωση από τους ίδιους.
Αναλυτικά οι όροι και οι προϋποθέσεις και οι μη επιλέξιμοι τομείς δραστηριότητας αναφέρονται στην Πρόσκληση (βλ.Σχετικά αρχεία). Τι χρηματοδοτείταιΤο πρόγραμμα περιλαμβάνει την επιχορήγηση επιχειρήσεων για την πρόσληψη ανέργων, εγγεγραμμένων για χρονικό διάστημα 3 τουλάχιστον μηνών στα μητρώα του ΟΑΕΔ και μακροχρόνια ανέργων, εγγεγραμμένων τουλάχιστον 12 μήνες. Συγκεκριμένα, οι επιχειρήσεις επιχορηγούνται για κάθε άτομο που υπάγεται στο πρόγραμμα από την ημερομηνία πρόσληψής του και για χρονικό διάστημα 12 μηνών. Η επιχορήγηση για κάθε ημέρα πλήρους απασχόλησης ανέρχεται:
στο ποσό των 15 € για την πρόσληψη εγγεγραμμένων ανέργων που διαθέτουν κάρτα ανεργίας σε ισχύ για χρονικό διάστημα τουλάχιστον 3 μηνών πριν από την υπόδειξή τους από τα αρμόδια ΚΠΑ2 και όχι πέραν των 25 ημερών το μήνα.
στο ποσό των 18 € για την πρόσληψη μακροχρονίων ανέργων που διαθέτουν κάρτα ανεργίας σε ισχύ για χρονικό διάστημα τουλάχιστον 12 μηνών πριν από την υπόδειξή τους από τα αρμόδια ΚΠΑ2 και όχι πέραν των 25 ημερών το μήνα. Η συνολική διάρκεια της επιχορήγησης του προγράμματος ορίζεται σε 12 μήνες. Μετά τη λήξη της επιχορήγησης οι επιχειρήσεις οι οποίες θα προσλάβουν μη μακροχρόνια ανέργους, δεσμεύονται να διατηρήσουν το προσωπικό (προϋπάρχον και επιχορηγούμενο) για 3 ακόμα μήνες (χωρίς επιχορήγηση). Οι επιχειρήσεις που θα απασχολήσουν μακροχρόνια ανέργους δεν δεσμεύονται από την ανωτέρω διάταξη.
Προϋπολογισμός€ 54.000.000
Δελτίο Τύπου_Παράταση
110,52 Kb)
801,51 Kb)
118,16 Kb)
159,97 Kb)
Εγχειρίδιο υποβολής πρότασης (DOC -
8,59 Mb)
Πληροφορίες - Στοιχεία επικοινωνίαςΟργανισμός Απασχόλησης Εργατικού Δυναμικού (ΟΑΕΔ)Ηλεκτρονική διεύθυνσηhttp://www.oaed.gr/ΔιεύθυνσηΕθνικής Αντιστάσεως 8, 174 56 ΆλιμοςΤηλ11320 Οργανισμός Απασχόλησης Εργατικού Δυναμικού (ΟΑΕΔ)www.oaed.gr/e-yperesies Ιστοσελίδα δημοσίευσηςhttp://www.oaed.gr/-/enarxe-programmatos-epichoregeses-epicheireseon-gia-ten-apascholese-10-000-anergon-elikias-30-49-eton Ημερομηνία τελευταίας τροποποίησης: